Abakanfjellene

Abakanfjellene (russisk: Абаканский хребет – Abakanskij khrebet) er en fjellkjede i det sørvestlige Sibir i Russland.Store Norske Leksikon - Abakan – fjellkjede i Sibir, besøkt 28. januar 2019. Den er rundt 300 km lang og høyden ligger vanligvis mellom 1400 og 1700 meter. Det høyeste punktet er Bolsjoj Atalyk på 1984 moh. Den består av metamorfe bergarter. Den er for det meste dekt av taiga opp til 1500 moh, som går over til fjelltundra høyere oppe.

Fjellkjeden danner sørgrensen for Kuznetsksenkningen, som også omfatter Kuznetskbekkenet i Kemerovo oblast. Fjellene utgjør den sørlige delen av vannskillet mellom elvene Abakan og Tom. Kjeden er en nordlig forlengelse av Altajfjellene, og videre mot nord fortsetter fjellene i Kuznetsk Alatau.

 Referanser 

Kategori:Fjellkjeder i Russland
Kategori:Fjell i Kemerovo oblast
Kategori:Fjell i Khakasia
Kategori:Fjell i Altaj